Folketingsmedlemmet Søren Gade, som er valgt ind for Venstre i Nordjylland, har fået femte fleste stemmer i hele landet. Han har været den store stemmesluger i Nordjylland ved folketingsvalget, men nu viser det sig, at han ligger i top fem over flest personlige stemmer i hele landet.

Søren Gade har fået masser af stemmer ved hans første folketingsvalg, som kandidat i Nordjylland. I alt har han fået 28.916 personlige stemmer, og det er nok til en plads i top fem i hele landet over folketingsmedlemmer med flest personlige stemmer. Kun Kristian Thulesen Dahl, Helle Thorning-Schmidt, Johanne Schmidt-Nielsen og Lars Løkke Rasmussen har fået flere personlige stemmer end Søren Gade. Dermed kan man vist roligt sige, at Søren Gade er blevet taget godt imod i sin nye storkreds.